In nomine Domini, amen. Anno incarnationis ejusdem millesimo trecentesimo primo, indictione XIIIIa, die sabbati in octabis nativitatis beati Johannis Baptiste, per presens publicum instrumentum cunctis appareat evidenter quod, in presentia mea Petri de Montebeligardi, sacrosancte Romane Ecclesie ac sacri imperii et alme urbis prefate publici auctoritate notarii, et testium subscriptorum, propter hec que sequuntur personaliter constitutis nobilibus viris domino Johanne de Cabilone, domino de Allato, ex una parte, et Guillermo de Sancta Cruce, domino Longepetre, domicello, ex altera, dictus Guillermus... confessus est et in veritate recognovit, se pro se et Guillermeta, uxore sua, filia quondam nobilis viri domini Valcherii, domini Montisrivelli, tenere suum castrum de Monterivello jurabile et reddibile domino Johanni de Cabilone, domino de Allato ante dicto, dicto domino Johanne super hoc tractante cum Guillerma predicta, qui dictus dominus Johannes, audita confessione et rogatione dicti Guillermi, requisivit ipsum Guillermum ut dictum castrum de Monterivello, quod tenet ab ipsa jurabile et reddibile, eidem redderet quando indigebit de eodem; qui Guillermus ibidem, ad requisitionem dicti domini Johannis, domini sui, dictum castrum de Monterivello reddidit domino Johanni predicto. Et ad majorem firmitatem promisit dictus Guillermus dicto domino Johanni, domino suo dilecto, reddere litteras sigillo ipsius Guillermi et sigillo officialis Cabilonensis sigillatas, una cum sigillo Guillermete predicte. Actum apud Bletterens, anno, die et indictione quibus supra, presentibus nobilibus viris domino Johanne de Bellavavra, domino de Chays, Joffredo de Ruppe, Guidone Galafin, Guidone dicto Quarré, Henrico de Bleterens, Henrico [de] Aula, Hugone de La Faye, Girardo, domino Arguelli, militibus, Hugone, curato ecclesie Castri Karoli, Rodulpho, curato de Nance, Guidone Badeti, de Balma, Jacobo Poli, de Bleterens, clericis, Richardo de Chilliaco, Reynaudo Roillardi, Odeto dicto Bais, Guidone et Girardo Desuper Alios, fratribus, Guillermo de Sarbartier, Humberto de Channat, Aymone de Bleterens, domicellis, et pluribus aliis clericis et laicis, testibus ad hoc vocatis et rogatis. Et ego Petrus dictus Juvenis, etc.